kardosdrur/scandi-wiki huggingface dataset:
Piazzale Loreto

Piazzale Loreto er et større torv i Milano, Italien.

Navnet Loreto refererer også i en bredere forstand til distriktet der omkranser pladsen, der er en del af den administrative Zone 2 i den nordøstlige bydel. Navnet "Loreto" stammer fra en gammel helligdom, der tidligere var beliggende på stedet, og som var viet til Vor Frue af Loreto (en by i den anconske provins).
Den milanesiske metros Loreto stations linje 1 ligger delvist under pladsen og er en vigtig videre forbindelse til nettets linje 2. Spor og perroner til sidstnævnte er dog ikke beliggende på selve stationen, men befinder sig i stedet på den nærliggende plads Piazza Argentina.

Historisk 

Piazzale Loreto var skueplads for en af de mest kendte begivenheder i moderne italiensk historie, nemlig den offentlige fremvisning af den fascistiske leder Benito Mussolinis lig den 29. april 1945. Dagen før blev Mussolini, hans elskerinde Clara Petacci, samt en gruppe højtstående fascister, fanget og henrettet af partisaner tæt ved den nærliggende Comosø. Deres kroppe blev fragtet til pladsen i Milano og hængt med hovedet nedad fra en Esso-benzinstation. Samme dag blev den højtstående fascistiske leder, Achille Starace, bragt til pladsen, hvor han blev forevist Mussolinis lig, inden han også selv blev skudt. Liget af Starace blev efterfølgende hængt op ved siden af Mussolini. Kroppene blev affotograferet, imens folkemængden luftede deres vrede mod dem.

Fremvisningen af kroppene fandt sted på den samme plads, hvor fascistiske grupper blot et år forinden havde fremvist ligene af femten milanesiske civilister (de såkaldte "Martyrer fra Piazzale Loreto"), hvem de repressivt havde dræbt som modsvar til partisansk oprørsaktivitet. Pladsen blev dengang kendt som "Piazza Quindici Martire" til ære for de henrettede.

Efter krigen blev pladsens udseende ændret markant for at kunne facilitere den stigende trafik til og fra byen, hvorfor det nu er vanskeligt at lokalisere det præcise sted hvor hængningerne fandt sted.

Bygninger, konstruktioner og anlæg i Milano
Torve og pladser i Italien
Notorious (film)

Notorious er en amerikansk dramafilm fra 2009 om rapperen Notorious B.I.G. (Christopher Wallace), spillet af Jamal Woolard. Filmen er instrueret af George Tillman, Jr.

Medvirkende 
 Jamal Woolard som Christopher Wallace / The Notorious B.I.G.
 Christopher Wallace Jr. som unge Christopher Wallace
 Angela Bassett som Voletta Wallace
 Derek Luke som Sean Combs / Puff Daddy
 Anthony Mackie som Tupac Shakur
 Marc John Jefferies som Lil' Cease
 Naturi Naughton som Lil' Kim
 Antonique Smith som Faith Evans
 Kevin Phillips som Mark Pitts
 Julia Pace Mitchell som Jan Jackson
 Dennis L.A. White som Damion 'D-Roc' Butler
 Edwin Freeman som Mister Cee
 Valence Thomas som DJ 50 Grand
 Sean Ringgold som Suge Knight
 Anwan Glover (cameo) som Snoop Dogg

Eksterne henivnsinger 
 Officielle hjemmeside 
 

Dramafilm fra USA
Amerikanske film fra 2009
Ioannina

Ioannina (), ofte kaldt Jannena () i Grækenland, er største by i Epirus, en periferi (administrativ region) i det  nordvestlige Grækenland. Byen har  indbyggere. Byen ligger omtrent 500 meter over havet på den vestlige bred af Pamvotidasøen (). Byen er hovedstad for den regionale enhed med samme navn og for periferien Epirus. Ioannina ligger 450 km nordvest for Athen, 290 km sydvest for Thessaloniki og 80 km øst for havnen i Igoumenitsa ved  Det Joniske Hav.

Referencer 

Byer i Grækenland
Regionale enheder i Grækenland
Epirus
Mytilini

Mytilini (alternativt Mitilini eller Mytilene, ()) er hovedstaden på øen og præfekturatet øya Lesbos i de nordlige ægæiske øer i Grækenland.

Byen har omtrent 36.000 indbyggere og ligger på den sydøstlige ende af øen og havde i gamle dage to havne, der var forenede med en kanal, som gik igennem byen. Den nuværende havn har færgeforbindelse til de nærliggende øer Limnos og Chios og til Avyalik i Tyrkiet. Havnen har også færgeforbindelse til Piræus ved Athen og Thessaloniki. Ca. 8 km fra byen ligger flufthavnen Mytilini Airport.

Det ægæiske universitet (græsk: Πανεπιστήμιο Αιγαίου) har sit hovedcampus i Mytilini. Byen er også sæde for en metropolitisk biskop for den ortodokse kirke.

Referencer 

Byer i Grækenland
Lesbos
Pløjesamling

Pløjesamling (tandsamling) er en samlingsmetode der bruges ved sammenlimning af træemner hvor der ønskes større limflade end ved "ret" sammenføjning, for eksempel på køkkenbordplader eller samling af meget olieholdige træsorter.
Ordet er opstået pga. udseendet, da de nyfræste emner ligner plovfurer.

Tømrerudtryk og snedkerudtryk
Conservesfabrikken Danica

Conservesfabrikken Danica blev grundlagt i 1901 i Slagelse af Cornelius Stau (født 1845 i Varde).

Stau havde været i købmandslære og havde efter endt læretid arbejdet hos Sukkerraffinaderiet Phønix, men skiftede fem år senere job til De Danske Sukkerfabrikker. I 1880 løste han borgerskab som grosserer i København. Han startede med at importere svampe og rejste selv rundt og solgte sine varer. I 1901 kom ejeren af Slagelse Spritfabrikker til Cornelius Stau og foreslog at han etablerede en konservesfabrik og at han selv skulle dyrke råvarerne til fabrikationen i en del af de bygninger der hørte til fabrikken. På et areal af 700 tønder land påbegyndte historien om Danica i Slagelse.

Beliggenheden i Slagelse var ganske fortrinlig da det var af stor betydning for virksomheden at den selv kunne avle størstedelen af de grøntsager der skulle bruges til fabrikationen og derudover uden besvær kunne få de grøntsager og frugter man yderligere havde brug for. Desuden var det ganske ideelt at have råvarerne lige uden for døren da disse altid taber velsmag ved at henligge utilberedt under transport.

Virksomheden leverede blandt andet til Den Danske Marine og til Grønlandsekspeditioner med Mylius-Erichsen og Ejnar Mikkelsen m.fl.

I 1923 solgte Cornelius Stau virksomheden til sin bror og mangeårige samarbejdspartner Christian Stau og til sin svigersøn Niels Stoltz.

Fødevarevirksomheder i Danmark
Etableret i 1901
Erhvervshistorie
Wilhelm Bornemann

Wilhelm Bornemann henviser til:

 Johann Wilhelm Bornemann (1766-1851) – tysk digter og lotteridirektør
 Wilhelm Bornemann (jurist) (1798-1864) – tysk jurist og politiker
 Wilhelm Bornemann (teolog) (1858-1946) – tysk teolog og salmedigter
 Vilhelm Bornemann (1731-1801) – dansk jurist og embedsmand
Wilhelm Bornemann (jurist)

Friedrich Wilhelm Ludwig Bornemann (født 28. marts 1798 i Berlin, død 28. januar 1864 sammesteds) var en tysk retslærd. Han var søn af Johann Wilhelm Bornemann.

Bornemann blev departementschef i justitsministeriet i Berlin 1844, justitsminister 1848, præsident for overtribunalet i Berlin, kronsyndikus, medlem af herrehuset. Bornemann, typen på en preussisk bureaukrat, med en sådans fortrin og fejl, har fortjenesten af at have givet den første egentlige videnskabelige bearbejdelse af den preussiske landret, således i hans hovedværk Systematische Darstellung des preuszischen Civilrechts, mit Benutzung der Materialien des allgemeinen Landrechts (I—VI, 1834—38, 2. oplag 1842—45). Af Bornemanns øvrige, ikke omfangsrige forfatterskab kan fremhæves: Von Rechtsgeschäften überhaupt und 
von Verträgen insbesondere, nach dem preuszischen Rechte (1825, 2. oplag 1833).

Kilder 

  

Jurister fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Berlin
Conrad Bornhak

Conrad Bornhak (født 21. marts 1861 i Nordhausen, død 9. februar 1944 i Berlin) var en tysk statsretslærer.

Bornhak blev 1896 professor ved Berlins Universitet. Af hans forfatterskab er at fremhæve: Geschichte des preussischen Verwaltungsrechts (3 bind, 1884—86), Preussische Staatsrecht (4 bind, 1888—93), Die deutsche Socialgesetzgebung (4. udgave 1900), Allgemeine Staatslehre (1896), Russland und Finnland
(1900) og Deutsche Geschichte unter Kaiser Wilhelm II (2 bind, 1920—21). Han udgiv videre kommenterede udgaver af Die Verfassung des deutschen Reiches vom 11. VIII 1919 og Die Verfassung des Freistaates Preussen vom 30. XI. 1920.

Kilder 

 
 

Jurister fra Tyskland
Professorer fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Georg Bernhard Bornemann

Georg Bernhard Bornemann (født 25. maj 1815 i København, død 24. januar 1884) var en dansk jurist og embedsmand. Han var søn af Mathias Hastrup Bornemann.

Bornemann virkede blandt andet som justitiarius i Københavns Søret 1859—62, blev 1871 ved geheimeråd Scheels afgang generalauditør for hæren og flåden og tog som
sådan virksom del i forarbejderne til den militære straffelov af 7. maj 1881.

Kilder

Eksterne henvisninger 
 

 

Jurister fra Danmark
Danskere i 1800-tallet
Personer fra København
Thomas Bornhauser

Hans Thomas Bornhauser (født 26. maj 1799 i Weinfelden, død 9 marts 1856 i Müllheim) var en schweizisk teolog og forfatter. 

Bornhauser stammede fra folkets brede lag (faderen var bager) og viede sig det teologiske Studium ud fra en dyb længsel efter dannelse. Han blev en folketaler af rang og stillede sig som livsopgave at fremkalde en forandring i demokratisk ånd af den forældede thurgauske kantonforfatning. Da 
Julirevolutionen havde sat sindene i bevægelse, lykkedes det Bornhauser at fremtvinge en ny forfatning. Da den efter 6 års forløb atter blev afløst af en ny, var Bornhausers rolle foreløbig udspillet. Bornhauser har skrevet tragedier, lyriske og episke digte og udgivet tidsskriftet Der Wächter. Det er patriotismen, som bevinger hans pen, mere end store poetiske idéer.

Kilder 

  

Teologer fra Schweiz
Digtere fra Schweiz
Dramatikere fra Schweiz
Tysksprogede forfattere
Jean-Baptiste Édouard Bornet

Jean-Baptiste Édouard Bornet (født 1828 i Guérigny, Nièvre departement, Frankrig, død 1911 i Paris) var en fransk botaniker, særlig algolog.

Kilder 

  

Botanikere fra Frankrig
Johan Alfred Bornemann

Johan Alfred Bornemann (født 17. januar 1813 i København, død 4. maj 1890 sammesteds) var en dansk teolog. Han var søn af Mathias Hastrup Bornemann.

Liv og gerning 
Bornemann blev student fra Metropolitanskolen i 1830, blev cand.theol. i 1836 og lic.theol. i 1840 på en afhandling om Anselm og Abailard. Han foretog derefter en offentlig understøttet udenlandsrejse og efter sin hjemkomst blev han ansat som konstitueret lektor i moral ved Sorø Akademi. Han forblev i denne stilling frem til 1849.
 
I 1854 efterfulgte Bornemann Martensens som teologisk professor. Han blev imidlertid mødt med forudfattet modvilje og studenterne var imod hans spekulative teologiske retning, hvilket førte til, at der udnævntes en docent, C.H. Scharling, til at dublere hans fag. Dette bevirkede, at han i 1870 nedlagde sit embede.

Noter

Litteratur 

 
 

Teologer fra Danmark
Professorer fra Københavns Universitet
Danskere i 1800-tallet
Personer fra København
Parc national des Calanques

Parc national des Calanques eller Nationalpark Calanques er en nationalpark der ligger i det sydlige Frankrig i regionen Provence-Alpes-Côte d'Azur. Parken blev oprettet i 2012. Den omfatter et areal på mere end , hvoraf dem  er på land, mens det resterende er marine områder i Middelhavet der ligger mod syd. Den omfatter dele af Massif des Calanques og strækker sig mellem Marseille and Cassis.

Eksterne kilder og henvisninger 

 Officielt websted

Nationalparker i Frankrig
Provence-Alpes-Côte d'Azur
Søren Bojer Nielsen

Søren Bojer Nielsen (født 25. januar 1960 i Thisted) er cand. oceon. fra Aarhus Universitet og tiltrådte i januar 2017 som direktør for Danmarks Naturfredningsforening. 

Han er opvokset i Thisted og blev musisk-matematisk student fra Thisted Gymnasium i 1979 og cand. oceon. fra Aarhus Universitet 1987. 1995-1999 var han producent ved DR Symfoniorkestret, 2000-2010 musikchef for Sjællands Symfoniorkester og 2010 - 2016 direktør for Det Obelske Familiefond.

Erhvervsfolk fra Danmark
Organisationsfolk fra Danmark
Personer fra Thisted
Økonomer fra Danmark
Personer i Kraks Blå Bog
Helene af Danmark

Helena af Danmark (født 1180, død 22. november 1233 i Lüneburg) var arving til Garding og ved ægteskab frue af Lüneburg. Hun blev stammoder til alle welfere.

Liv og gerning 

Helena blev født som den yngste datter af den danske konge Valdemar den Store (1131-1182) og hans kone Dronning Sofia (1141-1198). Hun var søster til de danske konger Knud 6. og Valdemar Sejr og den franske dronning Ingeborg af Danmark.

I sommeren 1202 giftede prinsesse Helena sig med Wilhelm af Winchester, herre af Lüneburg (1184-1213) i Hamborg, hvorved hun blev svigerdatter til den saksiske hertug Henrik Løve og hans engelske kone prinsesse Mathilde og bar titlen fru Helene af Lüneburg. Ægteskabet fik en søn, den senere hertug af Braunschweig-Lüneburg kaldet Otto Barnet (1204-1252). Efter hendes mands tidlige død i 1213 overtog dennes broder kejser Otto 4. herskabet over Lüneburg inden, at Vilhelms søn Otto overtog dette. Sidstnævnte blev i 1223 af sin onkel Heinrich udpeget til ældste arving af Huset Welfens allodialbesiddelser.

Hertuginde Helene blev begravet i benediktinerklosteret Sankt Michael i Lüneburg.

Huset Welf
Le Samyn 2017

Le Samyn 2017 var den 49. udgave af cykelløbet Le Samyn. Løbet var en del af UCI Europe Tour-kalenderen og blev arrangeret 1. marts 2017. Det blev vundet af belgiske Guillaume Van Keirsbulck  fra .

Hold og ryttere

Resultater

Eksterne henvisninger
 

2017
UCI Europe Tour 2017
Radio Free Europe (sang)

"Radio Free Europe" er en sang af det amerikanske alternative rockband R.E.M., der blev udgivet i 1981 som bandets første single. En genindspillet version, som udkom på debutalbummet Murmur i 1983 blev gruppens gennembrudshit.

Overblik 
"Radio Free Europe" blev udgivet som R.E.M.'s debutsingle på det kortlivede uafhængige pladeselskab Hib-Tone i 1981. Sangen indeholder det "what were to become the trademark unintelligible lyrics which have distinguished R.E.M.'s work ever since." Singlen blev positivt modtaget af musikkritikerne, og succesen skaffede gruppen en pladekontrakt  med I.R.S. Records. R.E.M. genindspillede sangen til deres debutalbum Murmur i 1983. Genindspilningen for I.R.S. blev gruppens første single på hitlisterne, hvor den toppede som nummer 78 på Billboard Hot 100. Sangen er blevet listet som nummer 389 på Rolling Stones liste over The 500 Greatest Songs of All Time. I 2010 blev den tilføjet til Library of Congresss National Recording Registry for at etableret "mønsteret for senere indierock-udgivelser ved at bryde igennem i college radio." Sangen blev brugt i filmen The Party Animal fra 1984.

Genindspilning 

R.E.M. skrev kontrakt med I.R.S. Records i 1982 og pladeselskabet bad R.E.M. om at genindspille "Radio Free Europe" i 1983 til deres debutalbum Murmur. Bandet indvilligede, fordi de havde følte, at de kunne forbedre den oprindelige version betydeligt ved at indspille den på ny.

Den genindspillede version af "Radio Free Europe" blev den første single fra Murmur. Det blev den første af gruppens singler, som nåede ind på hitlisterne, hvor den toppede som nummer 78 på Billboard singles chart og den var på listen i fem uger. Sangen nåede også nummer 25 på Billboard Top Tracks chart.

Hitlister

Spor 
Alle sange er skrevet af Bill Berry, Peter Buck, Mike Mills og Michael Stipe medmindre andet er angivet.

Hib-Tone version
"Radio Free Europe" – 3:46
"Sitting Still" – 3:07

I.R.S. version
"Radio Free Europe" (edit) – 3:10
"There She Goes Again" (Lou Reed) – 2:49

Referencer 

R.E.M. sange
Sange fra 1981
Gitte Ørskou

Gitte Ørskou (født 18. oktober 1971) er en dansk kunsthistoriker og direktør for Moderna Museet i Stockholm.

Ørskou er opvokset i Frejlev og blev student fra Aalborg Katedralskoles billedkunstlinje i 1990. Hun er mag.art. i kunsthistorie fra Aarhus Universitet i 2000 og blev samme år ansat som inspektør ved Esbjerg Kunstmuseum. Fra 2001-2009 var hun inspektør hhv. overinspektør ved ARoS Aarhus Kunstmuseum. Fra 2009-2019 var hun direktør for Kunsten Museum of Modern Art Aalborg. I september 2019 tiltrådte hun som direktør for Moderna Museet i Stockholm.

I studietiden var hun bl.a. kunstanmelder ved Information og redaktør på kunsttidsskriftet Passepartout

Bestyrelsesarbejde 
Gitte Ørskou var formand for Statens Kunstfond (2013-2017) og medlem af bestyrelserne for bl.a. 
 Spar Nord Fonden
 Aarhus Universitet
 Aarhus Festuge
 Det Jyske Kunstakademi
Kulturmødet Mors
Organisationen Danske Museer (næstformand)
Overgaden. Insitut for samtidskunst

Udmærkelser 

 Carl Jacobsens Museumsmandslegat 2017 (150.000 DKK)

Henvisninger 
  Gitte Ørskou om Lars Vilks Rondellhund. Sydsvenska Dagbladet 8 oktober 2021.

Kilder 
 KVINFOs ekspertdatabase
 Nordjyske 

Kunsthistorikere fra Danmark
Museumsdirektører fra Danmark
Personer fra Aalborg
Journalister ved Dagbladet Information
Museumsfolk fra Danmark
Riz Ahmed

Rizwan "Riz" Ahmed (رضوان احمد, født 1. december 1982), også kendt som Riz MC, er en britisk skuespiller og rapper af pakistansk afstamning. Som skuespiller var han oprindeligt kendt for sin medvirken i uafhængige film så som The Road to Guantanamo, Shifty, Four Lions, Trishna og Ill Manors, før han brød igennem med sin rolle i Nightcrawler. Siden da har han medvirket i filmene Una, Jason Bourne og Rogue One: A Star Wars Story. Han har også medvirket i HBO's miniserie The Night Of som Nasir Khan. Både serien og hans optræden blev rost af kritikerne og indbragte ham nomineringer til Golden Globe og Screen Actors Guild Awards.

Som rapper er han medlem af Swet Shop Boys og er kendt for de kritikerroste hip-hop-album Microscope og Cashmere samt for hans medvirken i Hamilton Mixtape, der toppede hitlisten Billboard 200.

Eksterne henvisninger

Noter 

Skuespillere fra England
Rappere fra Storbritannien
Ben Mendelsohn

Paul Benjamin "Ben" Mendelsohn (født 3. april 1969) er en australsk skuespiller. Han blev kendt første gang i sit hjemland for sin rolle i The Year My Voice Broke (1987) og internationalt for sin rolle i krimien Animal Kingdom (2010).

Siden da har han medvirket i The Dark Knight Rises (2012), Starred Up (2013), Mississippi Grind (2015) og Rogue One: A Star Wars Story (2016). Desuden har han medvirket i Netflix-serien Bloodline, der indbragte ham en Primetime Emmy Award for bedste birolle i en dramaserie og en nominering til Golden Globe Awards.

Filmografi 
 Captain Marvel (2019)
 Ready Player One (2018)
 Darkest Hour (2017)
 Rogue One: A Star Wars Story (2016)

Yderligere læsning 
 Romei, Stephen. (2005). "The Face: Stephen Romei meets Ben Mendelsohn (actor)". Review liftout, s. 3, The Weekend Australian, 25.–26. juni 2005.

Eksterne henvisninger

Noter 

Skuespillere fra Australien
Personer fra Melbourne
Klumpfod

Klumpfod er en medfødt sygdom, der kan ramme enten den ene eller begge fødder, der ubehandlet kan give folk en gang der ser ud som om man går på anklen eller siden af foden. 

Bevægeapparatets sygdomme
Emma Friis

Emma Friis (født 31. oktober 1999 i Herning, Danmark) er en dansk håndboldspiller, der spiller for Herning-Ikast Håndbold og Danmarks kvindehåndboldlandshold.

I september 2018 blev hun udnævnt af EHF som et af de 20 mest lovende talenter, som er værd at holde øje med i fremtiden.

Hun blev udtaget til landstræner Klavs Bruun Jørgensens bruttotrup til VM 2019 i Japan, men var ikke blandt de 16 udvalgte. Hun var med til at vinde bronzemedaljer med , ved VM i kvindehåndbold 2021 i Spanien.

Kilder

Eksterne henvisninger 

Personer fra Herning
Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Herning-Ikast Håndbold
Emilie Christensen

Emilie Christensen (født 13. April 1993 i Oslo, Norge) er en norsk håndboldspiller, der spiller for Ferencváros TC og Norges kvindehåndboldlandshold.

Kilder

Eksterne henvisninger 

Håndboldspillere fra Norge
Håndboldspillere fra Ferencváros TC (håndbold)
Håndboldspillere fra Larvik HK
Charley Patton

Charley Patton (født ca. 1885, død 28. april 1934) er blevet betegnet som grundlægger af Delta blues, men han er blot en af flere omvandrende musikere, som inspirerede hinanden inden for det relativt begrænsede område. Hans første indspilninger for et pladeselskab fandt sted hos Paramount i Grafton i juni 1929 og maj 1930. Den først frigivne var Pony blues, som senere blev en klassiker for bluesentusiaster. Selv om han normalt omtales som bluesmusiker, havde han på sine turneer et meget bredt repetoire, som gav ham ry for at være entertainer.

Biografi 
Patton blev født i en lille by i Mississippi-deltaet. Flere årstal er nævnt for hans fødsel, både 1881, 1885, 1887 og 1891 fremgår således af forskellige kilder. Pattons biologiske forældre er der heller ikke sikkerhed om. Officielt var Bill og Annie Patton hans forældre, men han blev anset for at være søn af en tidligere slave Henderson Chatmon, som også havde andre børn, der blev udøvende bluesmusikere. Hans lyse hud har givet anledning til spekulationer om, hvorvidt han var en blanding af hvid, sort og Cherokee.  I "Down the Dirt Road Blues", synger Patton om det reservat for Cherokeer, som blev en del af Oklahoma i 1907, hvilket har bidraget til teorierne om hans oprindelse.
 
I 1897 flyttede hans familie  nordpå til en bomuldsplantage nær Ruleville Mississippi. Det var her, at Patton udviklede sin musikalske stil, som var påvirket af Henry Sloan, som havde en ny, usædvanlig spillestil, som senere er blevet betegnet som en tidlig form for blues. I dette område blev han en slags mentor for en række yngre musikere, såsom Tommy Johnson, Fiddlin' Joe Martin, Robert Johnson og Howlin' Wolf, der også var omvandrende musikere i deltaet. Han blev i løbet af 1920'erne kendt udenfor Deltaet, blandt andet med årlige koncerter i Chicago, hvilket resulterede i, at han opnåede en pladekontrakt i 1928.

Litteratur 
 Mørup, Bjarne (2008):Blues, Systime, Aarhus C

Noter

Referencer 

Blues
Thomas Bense

Thomas Bense er en dansk tv-vært, beatboxer og tv-producer. Hans gennembrud på TV, var som vært på TV2's ungdomsprogram PULS. I de senere år har været knyttet til TV2's Go' morgen Danmark som spilekspert. Ud over at være foran kameraet, så står Thomas Bense bag produktionsselskabet Snurbart, og Pixel.tv der var Danmarks første internet TV-station. 

Han er oprindeligt fra Svendborg, hvor han voksede op sammen med 3 brødre. Det var også i Svendborg Thomas Bense gik i folkeskole og senere på handelsskolen. Efter sin lærertid i en købmandsbutik i Svendborg, endte Thomas Bense som studievært og tilrettelægger hos TV Svendborg.

Det var hos TV Svendborg, at Thomas Bense begyndte at beatboxe. Under et højskoleophold besluttede han at forfølge drømmen om at optræde med beatbox. Under en optræden fik Jan Lundme (nuværende underholdningschef hos DR) øje på Thomas Bense, og inviterede ham til at deltage i et børneprogram. Det blev springbrættet til værtsrollen på TV2's ungdomsprogram PULS.

Efter tiden på PULS var Thomas Bense forbi DK4 hvor han producerede GameZone TV, det blev starten til en karriere indenfor gamingjournalistik, der har ført til produktion af Zulu Gamebusters og opstart af internet TV-stationen Pixel.tv i 2007. Samme år blev Thomas Bense tilknyttet Go' Morgen Danmark som spilekspert.

Eksterne henvisninger 
 

Tv-værter fra Danmark
Beatboxere
Tv-producere fra Danmark